Up-536/02
Natisni
Opravilna št.:
Up-536/02
Datum odločitve:
18. 3. 2004
ECLI:
ECLI:SI:USRS:2004:Up.536.02
Akt:
Ustavna pritožba A. A. zoper sodbo in sklep Upravnega sodišča št. U 1055/2002-10 z dne 9. 10. 2002 v zvezi z odločbo Ministra za pravosodje št. 792-01-8/02 z dne 9. 5. 2002 in z odločbo Zavoda za prestajanje kazni zapora Dob št. 791-062-48/02-2304 z dne 20. 3. 2002 in zoper odločbo Ministrstva za pravosodje, Komisije za pogojni odpust, št. 792-09-411/01 z dne 30. 5. 2002
Izrek:
Ustavna pritožba A. A. zoper sodbo in sklep Upravnega sodišča št. U 1055/2002-10 z dne 9. 10. 2002 v zvezi z odločbo Ministra za pravosodje št. 792-01-8/02 z dne 9. 5. 2002 in z odločbo Zavoda za prestajanje kazni zapora Dob št. 791-062-48/02-2304 z dne 20. 3. 2002 in zoper odločbo Ministrstva za pravosodje, Komisije za pogojni odpust, št. 792-09-411/01 z dne 30. 5. 2002 se zavrže.
Evidenčni stavek:
Ker se pritožnik ne nahaja več na prestajanju kazni zapora ne izkazuje več pravnega interesa za presojo odločbe, s katero je bila zavrnjena njegova prošnja za pogojni odpust ter sodbe in sklepa Upravnega sodišča, s katerim je bila zavrnjena njegova tožba zoper odločbo o odmeri letnega dopusta obsojencu.
Geslo:
1.4.52.2 - Ustavno sodstvo - Postopek - Procesne predpostavke v postopku ustavne pritožbe - Pravni interes za vložitev ustavne pritožbe.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 47, 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
5. 8. 2002
Vrsta odločitve:
sklep
Vrsta rešitve:
zavrženje
Dokument:
US23200
Up-536/02 - 9
18. 3. 2004
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 26. februarja 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo in sklep Upravnega sodišča št. U 1055/2002-10 z dne 9. 10. 2002 v zvezi z odločbo Ministra za pravosodje št. 792-01-8/02 z dne 9. 5. 2002 in z odločbo Zavoda za prestajanje kazni zapora Dob št. 791-062-48/02-2304 z dne 20. 3. 2002 in zoper odločbo Ministrstva za pravosodje, Komisije za pogojni odpust, št. 792-09-411/01 z dne 30. 5. 2002 se zavrže.
Obrazložitev
1. Pritožnik z ustavno pritožbo izpodbija sodbo in sklep, s katerima je Upravno sodišče zavrnilo tožbo pritožnika zoper odločbo o odmeri letnega dopusta. Izpodbija tudi odločbo Ministrstva za pravosodje, Komisije za pogojni odpust, s katero je bila kot neutemeljena zavrnjena pritožnikova prošnja za pogojni odpust.
2. Pritožnik z obširnimi navedbami v ustavni pritožbi zatrjuje kršitve 8. člena in drugega odstavka 14. člena ter 18., 21., 22., 28., 46., 49. in 153. člena Ustave.
3. Pritožnik v svoji vlogi z dne 28. 7. 2003 navaja, da je bil z odlokom Predsednika republike pomiloščen in dne 23. 12. 2002 predčasno odpuščen s prestajanja kazni zapora. Ker se pritožnik ne nahaja več na prestajanju kazni zapora, ne izkazuje več pravnega interesa za presojo izpodbijanih aktov. Pritožnikov pravni položaj se tudi ob morebitni ugoditvi ustavni pritožbi in razveljavitvi izpodbijanih aktov ne bi izboljšal. Ker je bilo treba ustavno pritožbo zavreči že iz tega razloga, se Ustavno sodišče ni spuščalo v ugotavljanje, ali so za odločanje o ustavni pritožbi podane druge procesne predpostavke (npr. izčrpanost pravnih sredstev).
4. Senat Ustavnega sodišča je sprejel ta sklep na podlagi prvega odstavka 55. člena v zvezi s 47. členom Zakona o Ustavnem sodišču (v nadaljevanju ZUstS) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan